CELEX: 52003PC0566
Language: fi
Date: 2003-09-25
Title: Ehdotus Euroopan parlamentin ja neuvoston asetus yhteisistä siviili-ilmailun turvaamista koskevista säännöistä annetun Euroopan parlamentin ja neuvoston asetuksen (EY) N:o 2320/2002 muuttamisesta

Avis juridique important

|

52003PC0566

Ehdotus Euroopan parlamentin ja neuvoston asetus yhteisistä siviili-ilmailun turvaamista koskevista säännöistä annetun Euroopan parlamentin ja neuvoston asetuksen (EY) N:o 2320/2002 muuttamisesta  /* KOM/2003/0566 lopull. - COD 2003/0222 */  

Ehdotus EUROOPAN PARLAMENTIN JA NEUVOSTON ASETUS yhteisistä siviili-ilmailun turvaamista koskevista säännöistä annetun Euroopan parlamentin ja neuvoston asetuksen (EY) N:o 2320/2002 muuttamisesta(komission esittämä)PERUSTELUTSyyskuun 11. päivän 2001 traagisten tapahtumien jälkeen Euroopan komissio teki pikaisesti lainsäädäntöehdotuksen puiteasetukseksi, jolla säädetään yhteisistä siviili-ilmailun turvaamista koskevista säännöistä. Tämä asetus, 2320/2002, annettiin [1] 16 joulukuuta 2002 ja se tuli voimaan 19 tammikuuta 2003.[1]  EYVL L 355, 30.12.2002, s. 1.Säädöksen voimaantulon jälkeen jotkut jäsenvaltiot ovat ilmoittaneet komissiolle, että asetuksessa säädetyn turvallisuustason edellyttämiä tiettyjä teknisiä vaatimuksia, joiden vaikutus on hyvin rajallinen, on parhaimmillaankin hyvin hankala soveltaa tavalla, joka ei hankaloittaisi lentoasemien ja lentoyhtiöiden toimintoja.Tämän vuoksi komissio ehdottaa asetuksen (EY) 2320/2002 teknisluonteista muuttamista sen tahattomasti aiheuttamien toiminnallisten ongelmien ratkaisemiseksi seuraavasti:Asetuksen 4 artiklan 3 kohdan mukaan viranomaiset voivat soveltaa lainsäädännössä kirjaimellisesti säädetyn turvallisuustason asemesta riittävän tasoista suojaa epäsäännöllisesti käytetyillä lentoasemilla ja lentoasemilla, joita käyttävät vain pienet ilma-alukset tai yleisilmailukoneet, koska investoinnit kalliisiin turvalaitteisiin olisivat kohtuuttomia. Useimmilla - erittäin isoillakin - kaupallisilla lentoasemilla on erilliset tilat ja laitteet pelkästään pienten ilma-alusten ja yleisilmailukoneiden käyttöön. Nämä ovat kaikissa merkityksissä erillisiä lentopaikkoja. Asetuksen mukaan niitä ei kuitenkaan voi pitää sellaisina. Komissio ehdottaa uutta 4 artiklan 3 kohdan a alakohtaa, jossa jäsenvaltiot voivat nimetä suurten lentoasemien alueita pieniksi autonomisiksi lentoasemiksi turvallisuuden osalta. Tämä edellyttää ilmoitusmenettelyä tällaisilta merkityiltä alueilta lähteville lennoille, jotta ei tingittäisi turvallisuuden tasosta kohdelentoasemilla. Asetukseen lisätään myös merkittyjen alueiden määritelmä.Ehdotetun muutoksen ansiosta voidaan säilyttää asetuksella 2320/2002 säädetty ilmailun korkea turvallisuuden taso Euroopan unionissa, samalla kun voidaan helpottaa sen tehokasta soveltamista sellaisilla lentoasemien alueilla, joita käyttävät vain pienet ilma-alukset.Tämän muutoksen yhteydessä käytetään hyväksi mahdollisuutta tehdä tekstiin neljä muutosta joidenkin pienten virheiden korjaamiseksi:1) Yksi 4 artiklan 3 kohdassa säädetyistä pienen lentoaseman ominaisuuksista on, että sillä "on vuosittain keskimäärin kaksi kaupallista lentoa päivässä". Tämän pitäisi tietenkin olla "vuosittain enintään keskimäärin kaksi kaupallista lentoa päivässä", koska nykyisessä muodossaan se sulkisi määritelmän ulkopuolelle lentoasemat, joilla on vuosittain vähemmän kuin keskimäärin kaksi lentoa päivässä. Tämä ei ole artiklan tarkoitus.2) Asetuksen 7 artikla koskee säännösten noudattamisen seurantaa. Siinä viitataan auditointeihin. Valitettavasti termillä "audit" on erityisesti englannin kielellä hyvin erityinen merkitys ilmailun turvaamisen alalla. Moniselitteisyyden ja väärinymmärrysten välttämiseksi on siten tarpeen korvata viittaukset "auditointiin" yleisluonteisemmilla vastineilla, kuten "säännösten noudattamisen seurantatoimilla".3) Asetuksen 2320/2002 liitteessä olevissa 6.3 kohdan 1 kohdan b alakohdassa ja  7.3 kohdan 1 kohdan b alakohdassa säädetään rahdin ja postilähetysten tutkimisvaatimuksista ja sen varmistamisesta, että kumpikaan ei sisällä kiellettyjä esineitä. Valitettavasti näiden kahden kohdan oikeudelliset tekstit eivät ole identtisiä. Koska kiellettyjen esineiden lähettämisen estämiseen tähtäävät vaatimukset ovat lentorahdin ja lentopostin osalta samat, on toivottavaa yhdenmukaistaa 6.3 kohdan 1 kohdan b alakohta ja 7.3 kohdan 1 kohdan b alakohta. Siten ehdotetaan 6 kohdan vaatimusten toistamista 7 kohdassa.4) Liitteessä olevan 4.1 kohdan 3 alakohdan ja 4.3 kohdan 2 alakohdan mukaan asianmukaiset viranomaiset voivat vapauttaa tiettyjä matkustajia ja tällaisten henkilöiden käsimatkatavaroita turvatarkastuksesta (esimerkiksi tärkeät matkustajat). Tämä säännös on peräisin Euroopan siviili-ilmailualan konferenssin (ECAC) ilmailun turvallisuusstandardeja koskevasta asiakirjasta nro 30. Valitettavasti tällaisia matkustajia koskeva vastaava vapautus jäi siirtämättä liitteen 5 kohtaan, joka koskee ruumaan menevää matkatavaraa. Asetuksen soveltamisen johdonmukaisuuden vuoksi tämä virhe olisi korjattava.2003/222 (COD)Ehdotus EUROOPAN PARLAMENTIN JA NEUVOSTON ASETUS yhteisistä siviili-ilmailun turvaamista koskevista säännöistä annetun Euroopan parlamentin ja neuvoston asetuksen (EY) N:o 2320/2002 muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 80 artiklan 2 kohdan,ottavat huomioon komission ehdotuksen [2],[2]  EUVL C [...], [...], s. [...].ottavat huomioon Euroopan talous- ja sosiaalikomitean lausunnon [3],[3]  EUVL C [...], [...], s. [...].ottavat huomioon alueiden komitean lausunnon [4],[4]  EUVL C [...], [...], s. [...].noudattavat perustamissopimuksen 251 artiklassa määrättyä menettelyä [5],[5]  EUVL C [...], [...], s. [...].sekä katsovat seuraavaa:(1) Euroopan parlamentin ja neuvoston asetuksella (EY) N:o 2320/2002 säädetään yhdenmukaistetuista yhteisistä siviili-ilmailun turvaamista koskevista säännöistä [6].[6]  EYVL L 355, 30.12.2002, s. 1.(2) Mainitun asetuksen soveltaminen on osoittanut, että tarvitaan teknisiä muutoksia. Näillä muutoksilla ei pyritä muuttamaan asetuksen soveltamisalaa eikä niillä millään tavalla heikennetä siviili-ilmailun matkustajien turvallisuutta.(3) Asetuksella sallitaan erilaiset mutta riittävät turvallisuuden tasot pienimmillä lentoasemilla. On johdonmukaista sallia samat riittävät turvallisuuden tasot lennon kummassakin päässä.(4) Asetus 2320/2002/EY muutetaan vastaavasti,OVAT ANTANEET TÄMÄN ASETUKSEN:1 artiklaMuutetaan asetus (EY) N:o 2320/2002 seuraavasti:1. Lisätään 2 artiklaan uusi määritelmä:"(4) "merkityllä alueella" aluetta, joka on erotettu lentoaseman muista turvavalvotuista alueista kulunvalvonnan avulla."2. Korvataan 4 artiklan 3 kohta seuraavasti:"3. Jäsenvaltion asianomainen viranomainen voi paikallisten riskien arvioinnin perusteella, ja jos tämän asetuksen liitteessä määriteltyjen turvatoimien soveltaminen saattaa olla suhteetonta tai jos niitä ei voida panna täytäntöön objektiivisista käytännön syistä, toteuttaa kansallisia turvatoimenpiteitä, jotka tarjoavat riittävän tasoisen suojan lentoasemilla,a) joilla on vuosittain keskimäärin enintään kaksi kaupallista lentoa päivässä; taib) joilla harjoitetaan vain yleisilmailua; taic) joiden kaupallinen toiminta rajoittuu suurimmalta sallitulta lentoonlähtömassaltaan alle 10 tonnin painoisiin tai alle 20 istuinpaikkaa käsittäviin ilma-aluksiin,tällaisten pienten lentoasemien erityisominaisuudet huomioon ottaen.Asianomaisen jäsenvaltion on ilmoitettava komissiolle näistä toimenpiteistä."3. Lisätään 4 artiklaan uusi 3 a kohta:"3 a. Edellä olevaa 3 kohtaa voidaan myös soveltaa lentoasemien merkittyihin alueisiin,- joilla harjoitetaan vain yleisilmailua; tai- joiden kaupallinen toiminta rajoittuu suurimmalta sallitulta lentoonlähtömassaltaan alle 10 tonnin painoisiin tai alle 20 istuinpaikkaa käsittäviin ilma-aluksiin.Merkitty alue on osoitettava lentoaseman turvaohjelmassa.Jokaisesta lentoaseman merkityltä alueelta lähtevästä lennosta on ilmoitettava kohdelentoasemalle ennen lennon saapumista."4. Korvataan 7 artiklassa sanat "auditoitava", "auditoinneissa", "tarkastajien" ja "auditointiraporteista" sanoilla "tarkastettava", "säännösten noudattamisen seurantatoimissa", "henkilöiden" ja "säännösten noudattamisen seurantaraporteista".5. Lisätään liitteen 5.2 kohtaan uusi 3 kohta:"5.2.3 VapautuksetEdellä 4.1 kohdan 3 kohdassa tarkoitettujen henkilöiden ruumaan meneviin matkatavaroihin voidaan soveltaa erityisiä turvatarkastusmenettelyjä tai ne voidaan vapauttaa siitä."6. Korvataan liitteen 7.3 kohdan 1 kohdan b alakohdan viimeinen virke seuraavalla virkkeellä:"siten, että voidaan saada kohtuullinen varmuus siitä, ettei siihen sisälly lisäyksessä olevassa iv ja v kohdassa lueteltuja kiellettyjä esineitä, paitsi jos ne on ilmoitettu ja noudatetaan asianmukaisesti soveltuvia turvatoimenpiteitä; ja".2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Euroopan parlamentin puolesta Neuvoston puolestaPuhemies Puheenjohtaja